Ieper

Ieper (düütsch: Ypern, frz.: Ypres) is een Stadt in de Provinz West-Flannern in den Süüdwesten vun Belgien in een Landstreek, de Westhoek nömmt warrt. De Stadt hett meist 35.000 Inwahners un is dor de veertgröttste Stadt vun West-Flannern. Ieper is Hööftstadt vun den Landkreis Ieper un is de gröttste Stadt in den Westhoek. Fudderhen hett Ieper den tweed gröttsten Markt vun Belgien. De ole Ökelnaam vun Ieper is De Kattenstadt, de nee Binaam is Stadt vun den Freden. Ieper liggt an de Iesenbahnstreck vun Kortrijk nah Poperinge.
 Wat een sik ankieken scholl 
 de Groote Markt mit veel Hüser ut dat Middelöller
 de Lakenhalle (Dookhall), höört to dat UNESCO- Weltkulturarv
 de Sint-Maartenskathedraal, Dom vun dat vörmalig Bisdom Ieper
 de Meenenpoort an de Oostkant vun de ole Stadt. Dor warrt jeden Abend Klock acht de Last post speelt, to'n Andenken an de Doden, de in Ieper fullen sünd
 de Muurn vun de Festungen rund um Ieper to
 de Kattenstoet, en Ümtog all dree Johr

 Historie 
As düdde Stadt vun Flannern nah Gent un Brügge speel Ieper een wichtig Rull in de Graafschup Flannern. In de Johren üm 1250 geev dat een duchtigen Upswung vun de Dookindustrie in de Stadt. Al in dat fröhe 12. Johrhunnert weern Döker ut Ieper bit up den Johrmarkt in Nowgorod to finnen. De Stadt harr to kriegen mit all groot Slachten un Verdrääg in dat Middelöller, so as
 de Gollen-Sporen-Slacht
 de Slacht bi Pevelenberg
 de Freden vun Melun
 de Slacht bi Kassel (1328)

Up den 25. März 1678 is Ieper dör de Truppen vun Ludwig XIV. vun Frankriek innahmen wurrn. Vauban hett denn dorför sorgt, dat Ieper för sien Verdedigen nee Festungen kreeg. Düsse Festungen hett Josef II. vun Öösterriek denn 1782 afbreken laten. Dorüm konnen franzöösche Truppen de Stadt denn al 1794 sunner grode Problemen innehmen.

 De eerste Weltkrieg 
 Verloop 
In de ganze Tiet vun den 1. Weltkrieg weer de Stadt an dree Sieden umringt vun düütsche Truppen. Verdeffendeert wurrn is de Stadt vun Brittsche Suldaten. Ganz ähnlich seeg dat een beten wieder in'n Südoosten ut bi de franzöösche Stadt Verdun.

De Düütschen konnen de Stadt nich innehmen, ofschoonst se dat fökener versöcht hefft. Grode Feldslachten sünd slahn wurrn. Dorbi sünd bi 500.000 Suldaten ümkamen. De Stadt Ieper is heel un deel to Dutt gahn. Up de Slachtfeller rund um Ieper to hefft de Düütschen up'n 22.April 1915 to'n eersten Mal in'n eersten Weltkrieg Giftgas bruukt.

 Slachten üm Iepern 
 Eerste Slacht üm Ieper
 Tweede Slacht üm Ieper
 Drüdde Slacht üm Ieper
 Veerde Slacht üm Ieper

 Wedderopboon 
Nah den Krieg geev dat Stimmen, de hefft seggt, de Stadt scholl man nich wedder upboot weern, man as een Denkteken wööst liggen blieben. So hett dat ok Winston Churchill seggt. Man de Stadt is denn doch just so upboot wurrn, as se vördem weer. Dat Geld dorför is besunners ut Düütschland kamen, to'n Deel ut de Geller to'n Weddergootmaken, de de Düütschen afdwungen wurrn sünd. Dat Wedder Opboon hett veertig Johr duurt.

För veel Lüde, besunners man för de Briten, is Ieper de Middelpunkt vun dat Torüchdenken an den 1.Weltkrieg. De Feller rund um de Stadt ümto sünd öberseiht mit mehr as 170 Karkhööv för Suldaten.

 Politik 
Börgermeesters vun Ieper weeren Bruno Vanderstichele de Maubus (lib.), Alphonse Vandenpeereboom (lib.) (1859-) , Pierre Beke (lib.), Louis Van Heule (lib.), René Colaert (kath.) (1900-1927), Sobry (kath.), Jean Vanderghote (CVP) (1933-1942), Albert Dehem (CVP), André Verstraete[|CVP], Paul Breyne [|CVP] Luc Dehaene (CD&V) (1995-)

 Stadtdelen 
Boezinge, Brielen, Dikkebus, Elverdinge, Hollebeke, Sint-Jan, Vlamertinge, Voormezele, Zillebeke un Zuidschote

 Externe Lenken 
 website vun de Stadtgemeende
 över de 'last post'
 över den 1.Weltkrieg in den Westhoek
 Chronologie över den 1.Weltkrieg mit een besunner Information över Ieper
 Ieper 1914-1918 mit veel Fotos
 Ieper in't Bild
 website vun dat Museum "In Flanders Fields", met een groden Bulten Achtergrund-Information
 website vun de Jöögd vun Iepern mit Information, wat los is
 website mit Fotos vun Karkhööv un Boowarken in Ieper

Kategorie:Belgien
Kategorie:Oort
Kategorie:Flannern